Perdana Menteri Yunani

Perdana Menteri Yunani (, Pro̱thypourgós ti̱s Elládas), atau secara rasminya Perdana Menteri Republik Yunani (, Pro̱thypourgós ti̱s Elli̱nikí̱s Di̱mokratías), merupakan ketua pemerintah Republik Yunani Kelima serta kabinetnya. Jawatan ini dirujuk dalam Perlembagaan Yunani sebagai "Presiden Pemerintah" (Πρόεδρος της Κυβερνήσεως, Próedros ti̱s Kybernēseo̱s), maka penjawat pejabat ini turut dianggap dan digelar sebagai seorang "Presiden". Perdana Menteri Yunani dilantik secara rasminya oleh presiden negara tersebut.

Penyandang terkini jawatan ini ialah Kyriakos Mitsotakis yang memulakan jawatannya pada 26 Jun 2023.

Sejarah

Zaman Revolusi (1821–1832)
Dengan bergolaknya Perang Kemerdekaan Yunani, semua kawasan yang berjaya mengalahkan kekuasaan Uthmaniyah menubuhkan pemerintahan demokratik sendiri yang berbagai bentuk; kesemua jenis badan ini diselenggarakan melalui suatu perhimpunan kebangsaan lima anggota diketuai seorang Gabenor (Κυβερνήτης, kybernētes) yang merupakan ketua negara dan ketua pemerintahan serentak. 

Pemerintahan ini melemah berikutan pembunuhan Ioannis Kapodistrias tahun 1831 serta pengambilalihan oleh adiknya Augustinos yang terbubar tahun berikutnya. Peranan pentadbiran diserahkan kepada majlis kumpulan sehingga pengurniaan seorang raja membentuk negara baharu tahun 1833.

Zaman Othon (1832–1843)
Raja Othon yang mencemar duli dari Bavaria pada mulanya diwakili suatu majlis golongan wakil sebangsanya, Josef Ludwig von Armansperg ketua secara de facto sepanjang tempoh ini. Otto kemudiannya membubarkan majlis pemangku ini memerintah secara mutlak. Revolusi 3 September yang meletus tahun 1843 memaksakan suatu perlembagaan baharu yang menghapuskan kerajaan mutlak ini, jawatan Perdana Menteri yang sebenar-benarnya mula diwujudkan pada tahun berikutnya dipegang oleh Andreas Metaxas.

Rujukan

Pautan luar
 Laman rasmi pejabat Perdana Menteri Yunani

Politik Yunani
Perdana Menteri Yunani